# Claudius Colas

### El Vikipedio

Claudius COLAS (kola), franco, oficisto ĉe eldonejo. Naskiĝis en la 29-a de novembro 1884 en Saint-Huruge (apud Macon), mortis en la 11-a de septembro 1914, ĉe la Marna batalo. Estis pioniro de Esperanto en franca katolikaro. Li kunlaboradis kun Richardson por starigo de IKUE, 1910. Redaktanto de Espero Katolika. Fondinto kaj direktoro de franca propaganda revuo L' Esperantiste catholique. Organizis la unuan Kongreson de Katolikoj Esperantistoj en Paris 1910; la 4-an en Romo, 1913, la 5-an en Lourdes, 1914, kies kuniĝon malhelpis la milito. Li faris multajn kursojn kaj paroladojn, ĉiam fervora kaj tiel ĉarme simpla kiel sindona; en Kanado ruĝhaŭtuloj alnomis lin "Katsenio" (Arda Fajro). Li laboris en la Tutmonda Jarlibro, en la Oficiala Gazeto; redaktis multege da broŝuroj, artikoloj. Ni citu: Kristnasko, propaganda broŝuro, 1911. La Lignoŝuoj 1914. Lingva Komitatano de 1910.

En 1910 li, sub kaŝnomo "Profesoro V. Esperema" proponis esperantidon Adjuvilon.

Tiu-ĉi artikolo tiras informon el Enciklopedio de Esperanto.

Elŝutita el "http://eo.wikipedia.org../../../c/l/a/Claudius_Colas_a215.html"

Kategorioj: Enciklopedio de Esperanto C | Naskiĝintoj en 1884

##### Views

- Artikolo
- Diskuto
- Aktuala versio

##### Serĉu